b"\n_START_ARTICLE_\nAlsterdorf\n_START_SECTION_\nHist\xc3\xb2ria\n_START_PARAGRAPH_\nCom tot al llarg del curs inferior de l'Alster, trobades arqueol\xc3\xb2giques de l'edat de pedra, com l'ensenya un t\xc3\xbamul (21,2 msnm) i uns blocs err\xc3\xa0tic prop de la nova Pla\xc3\xa7a del Mercat (Alsterdorfer Markt). El primer esment del poble Alsterthorpe data del 1219 quan el poble comptava amb quatre masies i unes petites pagesies, i era el que significa el seu nom: un poble prop de l'Alster._NEWLINE_A l'antic r\xc3\xa8gim, el poble depenia de la senyoria de Trittau al comtat de Pinneberg sota la sobirania de Dinamarca. Una situaci\xc3\xb3 complexa, com que la ciutat hanse\xc3\xa0tica d'Hamburg posse\xc3\xafa el dret de pas i els marges de l'Alster, que condu\xc3\xafa a conflictes recurrents quan els alsterdorfesos volien construir preses i molins d'aigua. Aquesta situaci\xc3\xb3 intricada va acabar-se el 1803, quan el monestir d'Harvestude va bescanviar el seu domini de Bilsen, esclavat a la senyoria de Pinneberg contra Alsterdorf.\n_START_SECTION_\nEconomia\n_START_PARAGRAPH_\n\xc3\x89s principalment un barri residencial. T\xc3\xa9 unes PiMEs disperses al barri, uns picapedrers i empreses de jardineria prop del Cementiri d'Ohlsdorf i unes empreses m\xc3\xa9s grans al llarg de la carretera B433, prop de l'aeroport d'Hamburg. Un ocupador major, l'Evangelische Stiftung Alsterdorf, t\xc3\xa9 la seva cleda i la seva seu administrativa al barri. Aquest institut d'atenci\xc3\xb3 als discapacitats ocupa uns 5700 persones. No tots treballen a Alsterdorf com que des de la fi dels anys 1970 va comen\xc3\xa7ar a descentralitzar els serveis en entitats m\xc3\xa9s petites tot arreu la ciutat, per tal de facilitar la integraci\xc3\xb3. Un altre ocupador important \xc3\xa9s l'Hospital Israel\xc3\xadtic._NEWLINE_El poble va quedar rural, el que era la ra\xc3\xb3 per la qual Heinrich Sengelmann va crear-hi el 1850 la seva fundaci\xc3\xb3: volia hostatjar les persones amb discapacitat en un entorn tranquil, lluny de la ciutat, on podien trobar un sentit a la vida en treballar la terra. A poc a poc, en un segle, la ciutat expansiva va atrapar el camp. Vers la fi del segle bugaderies i plantes de blanqueig van establir-se al poble, el 1912 n'hi havia ja 26. Entre 1919-1930, va obtenir una alenada hollywoodiana quan l'empresa cinematogr\xc3\xa0fica Vera Filmwerke va crear-hi uns 152 pel\xc2\xb7l\xc3\xadcules de tot g\xc3\xa8nere. _NEWLINE_La urbanitzaci\xc3\xb3 va accelerar-se quan la canalitzaci\xc3\xb3 de l'Alster i la transformaci\xc3\xb3 dels antics meandre en canals (Brabandkanal, Skagerrakkanal i Inselkanal) van atreure hamburguesos adinerats als quals els agrada construir les seves vil\xc2\xb7les al marge l'aigua. En crear-se avingudes, una ciutat jard\xc3\xad i pisos constru\xc3\xafts per a les cooperatives obreres vers 1950 tot el poble, va ser urbanitzat. Dues amples cintes verdes de jardins populars prop de l'Alster i al costat de la l\xc3\xadnia del metro van quedar. No t\xc3\xa9 veritable parc, per\xc3\xb2 va mantenir un car\xc3\xa0cter verd, per les plantacions, els patis p\xc3\xbablics amples dins de la ciutat jard\xc3\xad, els carrers arbrats i els jardins populars._NEWLINE_El 2004 va inaugurar-se l'Alsterdorfer Markt, una nova pla\xc3\xa7a Major p\xc3\xbablica, creada al centre dels edificis de l'Evangelische Stiftung Alsterdorf. Un endret tancat, gris i emmurallat que \xc2\xabtenia l'encant d'una caserna\xc2\xbb va esdevenir un barri obert, mixt, on tothom pot vaiverejar, xerrar, fer les compres i viure junts. Totes les barreres, portals i muralles van ser derrocades."